Vedtekter for KFU Stavanger mai 2013

|  |  |
| --- | --- |
| **§ 1 Formål** |  |
| **1.1** | Kommunalt foreldreutvalg (KFU) er et partipolitisk uavhengig og livssynsnøytralt samordnende og koordinerende organ for Foreldrerådets arbeidsutvalg (FAU) ved grunnskolene i Stavanger.  KFU arbeider for å øke forståelsen for, og bedre samarbeidet mellom hjem og skole. |
| **1.2**  1.2.1 | KFU skal nå formålet gjennom å:  Arbeide for å fremme et godt samarbeid mellom foreldrene, skolen, skoleadministrasjonen og politiske beslutningsorgan i kommunen. |
| 1.2.2 | Være et høringsorgan og et rådgivende organ på vegne av foreldrene ved grunnskolene i kommunen |
| 1.2.3 | Drive informasjonsarbeid og idèskapning, og bidra til erfaringsutveksling og foreldresamarbeid mellom grunnskolene i kommunen |
| 1.2.4 | Legge til rette for økt foreldreengasjement, og arbeide for at foreldrerepresentantene skal få opplæring slik at de kan ivareta sine oppgaver på den enkelte skole best mulig. |

|  |  |  |
| --- | --- | --- |
| **§ 2 Organisering** | |  |
| **2.1** | KFU representerer alle foreldre med barn i grunnskolen i Stavanger. Skolene er representert i KFU via FAU ved den enkelte skole. | |
| **2.2** | Representantene velger på årsmøtet et styre bestående av leder + 7 styremedlemmer med personlige varamedlemmer. Det skal være en representant fra hver bydel i tillegg til leder.  Medlemmer og varamedlemmer velges for 2 år av gangen. Halvparten er på valg hvert år. Leder velges for 2 år av gangen.  Styremedlemmene trenger ikke være FAU- medlemmer. | |
| **2.3** | Sittende styre er valgkomité, og lager sin innstilling etter forslag fra FAU i bydelene. Representanten til KFUs styre fra bydelen som går ut av KFU-styret har ansvar for at bydelen sender sine forslag til valgkomiteen | |
| **2.4** | Ansatte i Stavangerskolene, eller virksomheter tilknyttet denne, kan ikke velges som Leder, nestleder eller kasserer i KFU. | |
| **2.5** | Faste medlemmer i et Driftsstyre kan ikke velges til leder, nestleder eller kasserer | |

|  |  |  |
| --- | --- | --- |
| **§ 3 Årsmøte** | |  |
| **3.1** | Årsmøtet er KFUs øverste myndighet | |
| **3.2** | Årsmøte avholdes innen utgangen av mai.  Styret innkaller med minst 14 dagers varsel. Saker som ønskes behandlet på årsmøte må være styret i hende 1 måned før årsmøtet. | |
| **3.3** | Alle medlemmer av FAU i Stavangerskolene inviteres til Årsmøtet gjennom innkalling til FAU-leder. Hver skole har en stemme på årsmøtet. | |
| **3.4** | Årsmøtet skal behandle følgene saker:   1. Valg av møteleder 2. Valg av referent 3. Valg av to personer til å undertegne protokollen 4. Godkjenning av innkalling og dagsorden 5. KFUs årsberetning 6. KFUs budsjett og regnskap 7. Valg av styret 8. Valg av revisor 9. Mål for neste periode 10. Andre innkomne saker | |
| **3.5** | Årsmøtet er beslutningsdyktig med simpelt flertall. Kun de som er tilstede på årsmøtet har stemmerett. | |
| **3.6** | Ekstraordinært årsmøte skal avholdes hvis styret eller minst 1/3 av FAU- representantene krever det. Ekstraordinært årsmøte innkalles med samme frist og på samme måte som ordinært årsmøte. | |

|  |  |
| --- | --- |
| **§ 4 Styret** |  |
| **4.1** | Styret består av:  Leder  Nestleder  Kasserer  5 styremedlemmer  Leder velges ved særskilt valg på årsmøtet. Styret konstituerer seg selv. |
| **4.2** | Styret velger en representant og en vararepresentant til Kommunalstyret for Oppvekst. Representanten møter med tale og forslagsrett. |
| **4.3** | Leder, nestleder og kasserer utgjør styrets Arbeidsutvalg |

|  |  |  |
| --- | --- | --- |
| **§ 5 Styremøter** | |  |
| **5.1** | Styret setter opp møteplan som sendes til alle skolene, (møteplan skal også inneholde dato for årsmøte). Møteplan legges på hjemmesiden. Møtene skal ligge i forkant av møtene i Kommunalstyret for Oppvekst. | |
| **5.2** | Det skrives referat fra møtene som distribueres til FAU-ledere og alle foreldre via KFUs hjemmeside. | |
| **5.3** | Saker som krever votering, avgjøres ved simpelt flertall. Ved stemmelikhet har leder dobbeltstemme | |

|  |  |  |
| --- | --- | --- |
| **§6** **FAU i bydelene** | |  |
| 6.1 | Det skal være et bydelsefau i alle bydelene som består av bydelens representanter til KFU-styret, FAU-ledere og driftsstyreledere på skolene i den enkelte bydel. Representanten til KFUs styre fra bydelene har ansvar for samarbeid mellom FAU’ene ved skolene i sin bydel. Det skal arrangeres minst 2 møter i året  Representanten har også ansvar for å ta kontakt med aktuelle samarbeidspartnere i bydelen. | |
| 6.2 | Vervet som styremedlem i KFU bør gå på omgang mellom skolene i bydelen. Styremedlem og varamedlem bør komme fra hver sin skole. | |
| 6.3 | Referat fra møtene i bydelen sendes KFU | |

|  |  |  |
| --- | --- | --- |
| **§ 7 Underutvalg** | |  |
| **7.1** | Styret i KFU oppretter selv de underutvalg styret har behov for, eller foreldregrupper kan bli underutvalg hvis de ønsker det | |
| **7.2** | Underutvalgene skriver referat fra sine møter og rapporterer til KFU | |
| **7.3** | Leder av underutvalgene har møte- og talerett på KFUs styremøter | |

|  |  |  |
| --- | --- | --- |
| **§ 8 Økonomi** | |  |
| **8.1** | Styret disponerer de midler som er stilt til rådighet i henhold til godkjent budsjett. | |
| **8.2** | Sekretariatet utarbeider budsjett. Styret godkjenner budsjettet. Budsjettet forelegges årsmøtet til orientering. | |
| **8.3** | KFU fører regnskap og får dette revidert. | |

|  |  |  |
| --- | --- | --- |
| **§ 9 Vedtektsendringer** | |  |
| **9.1** | Endringer av organisasjonens vedtekter kan bare vedtas på årsmøte. Forslaget må være styret i hende 4 uker før årsmøtet, slik at forslaget kan vedlegges innkallingen til årsmøte. | |
| **9.2** | Vedtektsendring krever 2/3 flertall av de avgitte stemmer på årsmøtet | |

|  |  |  |
| --- | --- | --- |
| **§ 10 Oppløsning** | |  |
| **10.1** | Oppløsning av KFU krever 2/3 flertall av de avgitte stemmer på årsmøtet | |
| **10.2** | Ved oppløsning av KFU skal organisasjonens eventuelle midler fordeles likt mellom alle FAU i kommunen. | |

|  |  |  |
| --- | --- | --- |
| **§11 Sekretariat** | |  |
| **11.1** | Formålet er å øke tilgjengeligheten for foreldre og FAU og øke KFUs arbeidskapasitet | |
| **11.2** | Sekretariatet bemannes med minst en person med fast kontortid | |
| **11.3** | Styret ansetter og utarbeider arbeidsinstruks for sekretariatet. Sekretariatet er sekretær for styret | |
| **11.4** | Styret delegerer arbeidsoppgavene til sekretæren | |
| **11.5** | Styrets arbeidsutvalg har ansvar for å følge opp sekretariatets daglige drift | |
| **11.6** | Drift av sekretariatet forutsetter lønnsmidler fra Stavanger kommune | |